|
|
- तीसरे चरण के टीकाकरण अभियान के तहत 18 से 44 वर्ष के आयु वर्ग के 1 करोड़ से अधिक लोगों को खुराक दी जा चुकी है।
- राज्य और केंद्र शासित प्रदेशों में 21.80 करोड़ टीके की खुराक मुहैया गई है।
- 18-44 वर्ष आयु वर्ग के लिए ऑनलाइन अप्वाइंटमेंट के अलावा मौके पर पंजीकरण/ सुविधायुक्त समूह पंजीकरण अब कोविन पर भी किया जा सकेगा।
- साप्ताहिक पॉजिटिवीटी दर गिरकर 12.66% तक पहुंची
- लगातार 11वें दिन कोविड-19 से ठीक होने वाले मरीजों की संख्या रोजाना सामने आने वाले संक्रमित मामलों से अधिक रही
- ऑक्सीजन एक्सप्रेस द्वारा 1142 मीट्रिक टन से अधिक ऑक्सीजन पहुंचाया गया जो कि अब तक का एक दिन में सबसे अधिक है
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
टीकाकरण अभियान के तीसरे चरण के तहत 18-44 आयु वर्ग के लिए 1 करोड़ से अधिक टीके की खुराक दी जा चुकी है।
साप्ताहिक पॉजिटिविटी दर गिरकर 12.66% पर पहुंची।
- भारत ने आज कोविड-19 महामारी के खिलाफ अपनी लड़ाई में एक महत्वपूर्ण मील का पत्थर पार कर लिया है। देशभर में टीकाकरण अभियान के तीसरे चरण के तहत 18-44 आयु वर्ग के लिए 1 करोड़ से अधिक  टीके की खुराक दी जा चुकी है।
- टीकाकरण के तीसरे चरण के तहत आज देशभर में टीकाकरण 19.60 करोड़ के आंकड़े को पार कर चुका है। सुबह सात बजे तक मिली प्रारंभिक रिपोर्ट के मुताबिक देश में 28,16,725 सत्रों के जरिये कुल 19,60,51,962 टीके की खुराक दी जा चुकी है।
- भारत में रोजाना आने वाले मामलों की तुलना में ठीक होने वाले मरीजों की संख्या लगातार 11वें दिन भी अधिक रही। पिछले 24 घंटे में 3,02,544 मरीज ठीक हुए हैं।
- भारत की ठीक होने वाले मरीजों की संख्या आज 2,37,28,011 तक पहुंच गई। राष्ट्रीय रिकवरी दर आगे बढ़कर 88.69% हो गई है।
- राहत की एक बात और है कि भारत में लगातार आठवें दिन 3 लाख से कम दैनिक नए मामले दर्ज किए हैं। दैनिक नए मामलों और रोजाना ठीक हुए मामलों के बीच का अंतर आज घटकर 80,229 रह गया है।
- पिछले 24 घंटों में 2,22,315 दैनिक नए मामले दर्ज किए गए।
पूरा विवरण यहां पढ़ें: https://pib.gov.in/PressReleasePage.aspx?PRID=1721254
राज्यों और केंद्र शासित प्रदेशों को 21.80 करोड़ से ज्यादा कोविड वैक्सीन की खुराक मुहैया कराई गईं
1.80 करोड़ से ज्यादा खुराक अभी भी राज्यों और केंद्र शासित प्रदेशों के पास उपलब्ध
भारत सरकार ने अब तक राज्यों/केंद्र शासित प्रदेशों को कोविड टीके की 21.80 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है।
23 मई 2021 तक 20,00,08,875 खुराक की कुल खपत हुई है जिसे इस दिन तक औसत के आधार पर निकाला गया है और इसमें अपव्यय हुईं खुराक भी शामिल हैं। यह आंकड़ा आज सुबह  8 बजे तक का है।
1.80 करोड़ से अधिक कोविड वैक्सीन खुराक  अभी भी राज्यों/केंद्र शासित प्रदेशों के पास उपलब्ध हैं जिन्हें अभी लगाया जाना बाकी है।
अधिक विवरण के लिए यहां पढ़ें: https://pib.gov.in/PressReleasePage.aspx?PRID=1721230
कोविन डिजिटल प्लेटफ़ॉर्म पर 18-44 आयुवर्ग के लोगों का टीकाकरण के लिए अब ऑनलाइन समय निर्धारण के अतिरिक्त टीकाकरण स्थल पर ही पंजीकरण/समूह पंजीकरण की सुविधा भी दी गई। वर्तमान में यह सुविधा केवल सरकारी कोविड टीकाकरण केंद्रों  पर ही उपलब्ध है
विभिन्न अनुरोधों और केंद्रीय स्वास्थ्य मंत्रालय द्वारा 18-44 वर्ष आयु वर्ग के टीकाकरण के लिए प्राप्त जानकारियों के आधार पर, केंद्र सरकार ने अब निम्नलिखित बिंदुओं पर विचार करते हुए 18-44 वर्ष आयु वर्ग के लिए कोविन डिजिटल प्लेटफॉर्म पर टीकाकरण स्थल पर ही पंजीकरण/सहायक समूह पंजीकरण की सुविधा प्रदान करने का निर्णय लिया है:
 ऑनलाइन स्लॉट के साथ विशेष रूप से आयोजित टीकाकरण सत्रों के दौरान उस दिन समय की समाप्ति के समय तक यदि कुछ ऑनलाइन समय पाए हुए लाभार्थी किसी कारण से टीकाकरण के दिन नहीं आ पाते हैं। तब ऐसी स्थिति में टीकों की बर्बादी को कम से कम करने के लिए कुछ लाभार्थियों का टीकाकरण स्थल पर ही पंजीकरण आवश्यक हो सकता है।
 भले ही कोविन इस समय एक मोबाइल नंबर पर आरोग्य सेतु और उमंग जैसे ऐप्स और सामान्य सेवा केन्द्रों आदि के माध्यम से 4 लाभार्थियों के पंजीकरण और समय दिए जाने की सुविधा प्रदान करता है, लेकिन समूह में सुविधा की आवश्यकता वाले लोगों या जिन लोगों की पहुँच अभी भी इंटरनेट या स्मार्ट फोन या मोबाइल फोन तक नहीं है, के लिए अभी भी टीकाकरण के विकल्प बहुत सीमित हैं।
पूरा विवरण के लिए यहां पढ़ें: https://www.pib.gov.in/PressReleasePage.aspx?PRID=1721225
म्यूकोरमाइकोसिस की पहचान फंगस के रंग के आधार पर करने की जगह इसके नाम से करना बेहतर है: एम्स के निदेशक डॉ. रणदीप गुलेरिया, “यह संक्रामक/संचारी रोग नहीं है।
म्यूकोरमाइकोसिस सामान्य फंगस संक्रमणों में से एक है, जो कोविड-19 के स्वस्थ हो रहे या स्वस्थ हो चुके रोगियों में देखा जा रहा है। इसके दर्ज होने वाले मामलों की संख्या बढ़ रही है, लेकिन यह संक्रामक रोग नहीं है। इसका अर्थ है कि यह एक व्यक्ति से दूसरे व्यक्ति में नहीं फैलता है, जैसे कोविड-19 फैलता है। यह बातें आज नई दिल्ली स्थित एम्स के निदेशक डॉ. रणदीप गुलेरिया ने नेशनल मीडिया सेंटर, पीआईबी दिल्ली में प्रेस वार्ता के दौरान कही।
पूरा विवरण यहां पढ़ें; https://www.pib.gov.in/PressReleasePage.aspx?PRID=1721312
कोविड राहत सहायता पर अपडेट
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतर्राष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 23 मई, 2021 तक कुल मिलाकर 17,755 ऑक्सीजन कंसट्रेटर, 15,961 ऑक्सीजन सिलेंडर, 19 ऑक्सीजन उत्पादन संयंत्र, 12,913 वेंटिलेटर/बीआई पीएपी, ~6.9 लाख रेमडेसिविर शीशियों को सड़क और वायु मार्ग के माध्यम से वितरित किया गया/ भेजा गया है।
पूरा विवरण यहां पढ़ें: https://www.pib.gov.in/PressReleasePage.aspx?PRID=1721261
ऑक्सीजन एक्सप्रेस द्वारा दैनिक ऑक्सीजन की आपूर्ति सर्वोच्च स्तर पर पहुंची, 1142 मीट्रिक टन की आपूर्ति एक दिन में की गई
भारतीय रेलवे मौजूदा चुनौतियों का सामना और नए उपायों की तलाश के साथ देश के विभिन्न राज्यों की मांग पर तरल चिकित्सा ऑक्सीजन की आपूर्ति के अपने अभियान पर निरंतर काम कर रही है। भारतीय रेलवे अब तक देश के विभिन्न राज्यों को 977 टैंकरों में लगभग 16023 मीट्रिक टन चिकित्सा उपयोग हेतु तरल ऑक्सीजन की आपूर्ति कर चुका है।
इस विज्ञप्ति के जारी होने के समय तक 12 ऑक्सीजन एक्सप्रेस 50 टैंकरों में 920 मीट्रिक टन तरल मेडिकल ऑक्सीजन  लेकर अपने निर्धारित गंतव्य की ओर रवाना हो चुकी हैं। ऑक्सीजन एक्सप्रेस द्वारा कल अब तक की रिकॉर्ड 1142 मीट्रिक टन दैनिक ऑक्सीजन की आपूर्ति की गई। इससे पहले 20 मई, 2021 को 1118 मीट्रिक टन के साथ सर्वाधिक डिलिवरी का बना था रिकॉर्ड। दक्षिण भारत के राज्यों तमिलनाडु और कर्नाटक में प्रत्येक में ऑक्सीजन की आपूर्ति 1000 मीट्रिक टन से ऊपर पहुंच गई है।
पूरा विवरण यहां पढ़ें: https://www.pib.gov.in/PressReleasePage.aspx?PRID=1721237
पावरग्रिड ने रेफरल अस्पताल सब-स्टेशन में ऑक्सीजन प्लांट और निकटवर्ती क्षेत्रों में विश्वसनीय बिजली आपूर्ति के लिए ट्रांसफार्मर चालू किया
बिजली आपूर्ति व्यवधानों को कम करने तथा नगालैंड के एक मात्र ऑक्सीजन संयंत्र को पर्याप्त बिजली आपूर्ति सुनिश्चित करने के लिए नगालैंड के विद्युत विभाग ने पावरग्रिड से दीमापुर स्थित रेफरल अस्पताल सब-स्टेशन पर 10 मेगा वोल्ट एम्पेयर  ट्रांसफार्मर चालू करने का आग्रह किया।
समय की मांग के मुताबिक कार्रवाई करते हुए पावरग्रिड की टीम ने दो दिनों के अंदर सफलतापूर्वक 22-5-2021 को 19.30 बजे ट्रांसफार्मर चालू कर दिया, जिससे ऑक्सीजन संयंत्र तथा निकटवर्ती क्षेत्रों को विश्वसनीय रूप से बिजली की आपूर्ति होगी।
पूरा विवरण यहां पढ़ें: https://www.pib.gov.in/PressReleasePage.aspx?PRID=1721232
सरकार ने कोविड महामारी को देखते हुए प्रत्येक ट्रांसजेंडर को 1500 रुपये की वित्तीय सहायता दी ट्रांसजेंडर लोगों के मानसिक स्वास्थ्य की देखभाल के लिए 8882133897 हेल्पलाइन नंबर शुरू किया गया
देश कोविड-19 से जूझ रहा है, ऐसे में महामारी के चलते ट्रांसजेंडर समुदाय बुरी तरह प्रभावित हुआ है क्योंकि उनकी आजीविका व्यापक स्तर पर बाधित हुई है। देश के मौजूदा हालात में यह कमजोर समुदाय भारी संकट और खाना व स्वास्थ्य जैसी बुनियादी जरूरतों की गंभीर कमी से जूझ रहा है।
वर्तमान हालात में ट्रांसजेंडर समुदाय के सदस्यों द्वारा बड़ी संख्या में संकट में होने से जुड़ी कॉल और ईमेल आ रहे हैं, जो सरकार से सहायता और समर्थन की मांग कर रहे हैं। ट्रांसजेंडर कल्याण के लिए नोडल मंत्रालय होने के कारण सामाजिक न्याय और अधिकारिता मंत्रालय ने उनकी बुनियादी जरूरतें पूरी करने के लिए हरेक ट्रांसजेंडर व्यक्ति को फौरी राहत के रूप में 1,500 रुपये का निर्वाह भत्ता देने का फैसला किया है। इस वित्तीय सहायता से ट्रांसजेंडर समुदाय को अपनी दैनिक जरूरतें पूरी करने में मदद मिलेगी। ट्रांसजेंडर लोगों के लिए काम कर रहे एनजीओ और समुदाय आधारित संगठनों  से इस कदम के बारे में जागरूकता फैलाने के लिए कहा गया है।
पूरा विवरण यहां पढ़ें: https://www.pib.gov.in/PressReleasePage.aspx?PRID=1721277
महत्वपूर्ण ट्वीट
पीआईबी के क्षेत्रीय केंद्रों से सूचनाएं
केरलः केरल की स्वास्थ्य मंत्री वीना जॉर्ज ने कहा है कि केरल का लक्ष्य कम समय में टीकाकरण पूरा करना है। यह कहते हुए कि सरकार पर्याप्त वैक्सीन स्टॉक प्राप्त करने के लिए सभी संभावित तरीकों की तलाश कर रही है। 45 साल से ऊपर के 45 प्रतिशत लोगों ने पहली खुराक ले ली है। उन्होंने आश्वासन दिया कि राज्य में ब्लैक फंगस के मामलों से घबराने की जरूरत नहीं है। स्वास्थ्य मंत्री ने लोगों को डॉक्टरों की सलाह के बिना स्टेरॉयड दवा का इस्तेमाल न करने की भी चेतावनी दी। राज्य में रविवार को 25,820 नए कोविड मामले दर्ज किए गए। मरने वालों की संख्या 7358 हो गई है। टीपीआर 22.81% दर्ज किया गया था। राज्य में अब तक कुल 86,84,704 लोगों ने टीका लगवाया है। इसमें से 66,64,161 को पहली खुराक और 20,20,543 दूसरी खुराक दी गई। राज्य में ब्लैक फंगस के मामलों की संख्या 44 हो गई है। अब तक इसके 9 मरीजों की मौत हो चुकी है।
तमिलनाडु: महामारी की स्थिति का जायजा लेते हुए तमिलनाडु के मुख्यमंत्री एमके स्टालिन ने रविवार को जिला कलेक्टरों से आग्रह किया कि जहां कोविड-19 टीकाकरण कम है, वहां जनता के बीच टीकों के बारे में जागरूकता बढ़ाई जाए। राज्य के पास टीके का लगभग 12 लाख खुराक का स्टॉक है लेकिन पिछले कई दिनों से लगभग 50,000 के औसत दैनिक टीकाकरण ही हो पा रहा है। स्वास्थ्य विशेषज्ञों का दावा है कि लोगों में जागरूकता की कमी महसूस की जा रही है, इसका समाधान जल्द खोजे जाने की जरूरत है। तमिलनाडु में 35,483 नए कोविड मामले और 422 मौतों की सूचना दी–राज्य में मामलों में रविवार को दूसरे दिन लगातार गिरावट देखी गई। इस आंकड़े के साथ, केस लोड 18,42,344 है और अब तक मरने वालों की संख्या 20,468 है। अब तक राज्य भर में 73,90,862 टीकाकरण किया जा चुका है, जिनमें से 54,28,324 लाभार्थियों को पहली खुराक और 19,62,538 को दूसरी खुराक मिली है। पुडुचेरी में 922 नए कोविड-19 मामले दर्ज किए गए, जिसके साथ कुल मिलाकर 96,982 मामले हो गए। सोमवार को पिछले 24 घंटों के दौरान केंद्र शासित प्रदेश में 23 लोगों की मौत हो गई जिससे मरने वालों की संख्या बढ़कर 1,382 हो गई। टीकाकरण के मोर्चे पर 34,234 स्वास्थ्य कर्मियों और 21,044 फ्रंटलाइन कार्यकर्ताओं को टीका लगाया जा चुका है; केंद्र शासित प्रदेश में अब तक वरिष्ठ नागरिकों  या 45 वर्ष से अधिक उम्र के लोगों जो किसी गंभीर बीमारी से ग्रसित हैं 1,37,400 लोगों को टीका लगाया जा चुका है।
कर्नाटक: राज्य में आज 25,979 नए कोरोना मामले दर्ज किए गए। राज्य में कुल 4,72,986 सक्रिय मामले हैं जबकि पिछले 24 घंटों में 626 मरीजों की मौत हो गई। राज्य में कोरोना संक्रमित मरीजों की संख्या बढ़कर 25,282 हो चुकी है। करीब 34,360 लोगों को कल वैक्सीन की खुराक दी गई। राज्य में अब तक कुल 1,20,49,483 लोगों को टीके की खुराक दी जा चुकी है। अर्ध-शहरी और ग्रामीण क्षेत्रों में मामले बढ़ रहे हैं इसलिए कर्नाटक सरकार ग्रामीण क्षेत्रों में कोविड रोगियों के टेस्टिंग और उपचार के लिए अंतिम वर्ष के मेडिकल छात्रों द्वारा संचालित मोबाइल क्लीनिक तैनात करेगी। राज्य सरकार ने रविवार को कहा कि सभी जिला अस्पताल ब्लैक फंगस  का इलाज करेंगे और तालुक अस्पतालों को निर्देश दिया कि संक्रमण के इलाज के लिए आवश्यक बुनियादी ढांचा तैयार किया जाए।
आंध्र प्रदेश: राज्य में 91,629 की टेस्टिंग में कोरोना के 18,767 नए मामले दर्ज किए गए हैं। राज्य में पिछले 24 घंटे में 104 कोरोना संक्रमित मरीजों की मौत हो गई जबकि 20,109 मरीजों को अस्पताल से डिस्चार्ज कर दिया गया। राज्य में कल कुल 79,15,178 टीके की खुराक दी गई, इसमें 55,65,294 लाभार्थियों को पहली खुराक जबकि 23,49,884 को दूसरी खुराक दी गई। प्रमुख सचिव  अनिल कुमार सिंघल ने कहा कि राज्य के स्वास्थ्य विभाग ने 45 वर्ष की आयु पूरी करने वाले और बैंकों, रेलवे, आरटीसी, न्यायपालिका, नागरिक आपूर्ति और पत्रकारों और विभिन्न वर्ग के कर्मचारियों, लोगों के संपर्क में आने वाले कर्मचारियों को आज से तीन दिनों के लिए टीकाकरण शुरू कर दिया है। केंद्र ने अब तक आंध्र प्रदेश को कोविड वैक्सीन की 76,49,960 खुराकें उपलब्ध कराई हैं और राज्य ने मई में अपने आप वैक्सीन की 11,64,120 खुराकें खरीदी हैं। यह स्पष्ट किया गया कि 18-45 वर्ष के आयु वर्ग के लोगों को कमी के कारण टीके नहीं दिए जाएंगे। ब्लैक फंगस के मामलों पर भी नजर रखी जा रही है और जिला कलेक्टरों को चिन्हित मामलों की सूची तैयार करने को कहा गया है। चक्रवात यास  के पूर्वी तट से टकराने की संभावना को देखते हुए राज्य सरकार ने अधिक तरल चिकित्सा ऑक्सीजन और अन्य आवश्यक बुनियादी ढांचे की खरीद के लिए सावधानी बरती जाएगी।
तेलंगानाः राज्य में पिछले 24 घंटे में कोरोना के 2,242 नए केस सामने आए हैं और 19 संक्रमित मरीजों की मौत हो गई। इसके साथ ही राज्य मे कोरोना से मरीजों की संख्या बढ़कर 3,125 हो गई और राज्य में अभी 5,53,277 पॉजिटिव मामले हैं। राज्य में 40,489 सक्रिय मामले हैं। रविवार को 4,693 मरीज ठीक हो गए। इसके साथ ही राज्य में रिकवरी रेट 92.11 फीसदी हो गई है। हैदराबाद के एक निजी अस्पताल में कोविड-19 से पीड़ित एक महीने का बच्चा बीमारी से ठीक हो गया। कहा जा रहा है कि यह बच्चा देश में सबसे कम उम्र के कोविड-19 के मरीजों में से एक है। 17 अप्रैल को जन्म के एक सप्ताह बाद टेस्टिंग में बच्चे को वायरस से संक्रमित पाया गया था।
असम: राज्य में 72 कोरोना मरीजों की मौत हो गई लेकिन लेकिन रविवार को लगातार पॉजिटिविटी रेट में गिरावट दर्ज की गई जो 5.68 फीसदी दर्ज की गई। राज्य में 62,722 कोरोना टेस्ट किए गए जिसमें 3,563 नए मामले पाए गए। कामरूप मेट्रो में 624 नए केस मिले। मुख्यमंत्री हिमंत बिस्वा सरमा ने औपचारिक रूप से ऑक्सीजन एक्सप्रेस का स्वागत किया। ऑक्सीजन एक्सप्रेस में 4 कंटेनर्स थे जिनमें कुल 80 मिट्रिक टन मेडिकल गैस भरी हुई थी। ये कंटेनर इनलैंड कंटेनर डिपॉट अमीनगांव में उतारे गए। सीएम हिमंत बिस्वा सरमा ने सभी उपायुक्तों को शहरी क्षेत्रों से ग्रामीण क्षेत्रों में फैलने वाली महामारी को रोकने के लिए सामुदायिक निगरानी प्रणाली स्थापित करने को कहा।
मणिपुर: मणिपुर राज्य में 767 नए मामले दर्ज किए गए। साथ 14 और लोगों की जान चली गई। मुख्यमंत्री एन बीरेन सिंह ने होम आइसोलेशन के मरीजों की असुविधाओं और शिकायतों का जायजा लेने के लिए रविवार को वीडियो कॉन्फ्रेंसिंग के माध्यम से अपनी बातचीत जारी रखी।
मेघालय: दूसरी बार 1,000 का आंकड़ा पार करने के एक दिन बाद, राज्य में रविवार को 803 ताजा मामले दर्ज किए जाने के साथ कोविड-19 के मामलों में राहत देखी गई। हालांकि मरने वालों की संख्या लगातार बढ़ रही है, रविवार को 24 और मौतें दर्ज की गईं, जिससे मृतकों का आंकड़ा 459 तक पहुंच गया।
राज्य में अभी 7,680 एक्टिव केस है जबकि खासी हिल्स जिले में 4,173  मामले हैं।
नगालैंडः राज्य में रविवार को कोविड-19 के 223 नए मामले दर्ज किए गए और 13 मरीजों की मौत हो गई। राज्य में अभी 4678 एक्टिव केस हैं इसके साथ ही राज्य में संक्रमितों की संख्या बढ़कर 20,068 तक पहुंच गई। नगालैंड में अभी तक 2,53,940 कोविशील्ड की खुराक दी जा चुकी हैं। इनमें 1,99,460 लाभार्थियों को पहली और 53,940 को दूसरी खुराक दी गई है।
त्रिपुरा: राज्य में पिछले 24 घंटे में 876 मामले दर्ज किए जबकि 2 मरीजों की मौत हो गई। वेस्ट त्रिपुरा जिले में अब कोरोना के सबसे अधिक मामले हैं जिले में बीते 24 घंटे में 399 कोरोना केस दर्ज किए गए हैं। इस बीच भारतीय वायुसेना की फ्लाइट से गुवाहाटी से पीपीई आइटम, टेस्ट किट समेत 85 हजार मेडिकल किट अगरतला पहुंचीं।
सिक्किमः सिक्किम में कोविड-19 के 324 नए मामले सामने आए हैं जबकि कुल 8361 मरीज ठीक हुए हैं। राज्य में संक्रमित मामलों की संख्या बढ़कर 13132 हो चुकी है। सिक्किम में सक्रिय मामले 3317 हैं। सिक्किम में तीन और मौतें इस प्रकार 224 तक पहुंच गईं। सिक्किम के मठों 93 भिक्षु टेस्ट में पॉजिटिव पाए गए हैं।
महाराष्ट्रः अनुमानित तीसरी लहर के लिए अपनी तैयारियों के हिस्से के रूप में राज्य सरकार ने बाल चिकित्सा कोविड बिस्तरों की संख्या को मौजूदा लगभग 600 से बढ़ाकर लगभग 2,300 करने की योजना बनाई है। यह बाल चिकित्सा कार्यबल की सलाह को ध्यान में रखते हुए प्रबंधन के लिए श्रेणीबद्ध स्वास्थ्य सुविधाओं का निर्माण करता है। पिछले साल वयस्कों के लिए बनाए गए समर्पित कोविड स्वास्थ्य केंद्रों और समर्पित कोविड अस्पतालों की तर्ज पर बच्चों के लिए इन सुविधा केंद्रों का निर्माण किया गया है। महाराष्ट्र में रविवार को कोरोना के 26,672 ताजा मामले सामने आए जबकि 594 मरीजों ने दम तोड़ दिया। राज्य में संक्रमितों की संख्या बढ़कर 55,79,897 और मृतकों की संख्या बढ़कर 87,894 हो गई है। 29,177 रोगियों को अस्पताल से डिस्चार्ज कर दिया गया। महाराष्ट्र की ठीक होने वाले मरीजों की संख्या बढ़कर 51,40,272 हो गई है। राज्य में 3,48,395 सक्रिय मामले सामने आए। केस रिकवरी रेट सुधरकर 92.04 प्रतिशत हो गया जबकि मृत्यु दर बढ़कर 1.59 प्रतिशत हो गई।
गुजरात: लगभग डेढ़ महीने के बाद, गुजरात में रविवार को कोविड के मामले 4,000 से नीचे दर्ज किए गए, जबकि 8,734 मरीज ठीक हो गए। राज्य में 53 मौतें भी हुई हैं, जिससे मरने वालों की संख्या 9,576 हो गई है। गुजरात सरकार ने सोमवार से शुरू हो रहे एक सप्ताह तक चलने वाले कोविड-19 टीकाकरण अभियान के दौरान 18 से 44 साल के आयु वर्ग के आठ लाख लोगों को कवर करने का लक्ष्य रखा है। इस अभियान का लक्ष्य प्रति दिन इस आयु वर्ग के एक लाख से अधिक लोगों को शामिल करना है, स्वास्थ्य विभाग राज्य के दस शहरों में इसके सुचारू और नियोजित कार्यान्वयन के लिए विशेष व्यवस्था कर रहा है। गुजरात ने अब तक विभिन्न प्राथमिकता समूहों में कोविड-19 टीकों की 1,53,83,860 खुराकें दी हैं, इसमें 39,08,225 लाभार्थियों को उनकी दूसरी खुराकें दी गई हैं।
राजस्थान: राजस्थान सरकार ने लॉकडाउन को 15 दिन और बढ़ाने का फैसला किया है। गृह विभाग ने लॉकडाउन को अगले महीने की 8 तारीख तक बढ़ाने के लिए नई गाइडलाइन जारी की है। चिकित्सा आपात स्थिति और अनुमत श्रेणियों के अलावा, एक शहर से दूसरे शहर, शहर से गांव, गांव से शहर और एक गांव से दूसरे गांव में आवाजाही पर पूरी तरह से प्रतिबंध रहेगा। राजस्थान में 113 और मौतें हुई हैं इससे कोविड-19 से मरने वालों का आंकड़ा रविवार को बढ़कर 7,703 हो गया। 6,521 नए मामलों ने संक्रमण की संख्या को 9,16,042 तक पहुंचा दिया।
मध्य प्रदेश: मध्य प्रदेश में झाबुआ, अलीराजपुर, खंडवा, बुरहानपुर और भिंड समेत 5 जिलों में कोरोना कर्फ्यू में ढील दी गई है। मुख्यमंत्री शिवराज सिंह चौहान ने निर्देश दिए थे कि जिन जिलों में पॉजीटिव रेट 5 फीसदी से कम होगा, वहां कुछ पाबंदियों के साथ धीरे-धीरे कोरोना कर्फ्यू में ढील दी जाएगी। राज्य के 5 जिलों की जिला आपदा प्रबंधन समितियों ने 24 मई से 31 मई तक कोरोना कर्फ्यू में कुछ प्रतिबंधों के साथ छूट देने का फैसला किया है क्योंकि इन जिलों में पॉटिविटि दर कम है। इस संबंध में आदेश भी जारी कर दिए गए हैं। इन जिलों के अनुभव के आधार पर अन्य जिलों में भी 1 जून से विभिन्न गतिविधियों पर प्रतिबंध कम किया जाएगा। संक्रमण दर कम होने के साथ ही धीरे-धीरे कोरोना कर्फ्यू को वापस लेने की रणनीति पर विचार किया जाएगा।
छत्तीसगढ़: छत्तीसगढ़ के मुख्यमंत्री श्री भूपेश बघेल ने वीडियो कॉन्फ्रेंसिंग के माध्यम से गौरेला-पेंड्रा-मरवाही जिले में नवनिर्मित समर्पित कोविड अस्पताल और कोविड लैब का उद्घाटन किया। छत्तीसगढ़ में रविवार को 3,306 नए कोरोना वायरस पॉजिटिव मामले सामने आए और 92 मौतें हुईं। एक स्वास्थ्य अधिकारी ने कहा कि राज्य में संक्रमितों की संख्या बढ़रप 9,49,000 हो गई जबकि मरने की संख्या 12,586 हो चुकी है। कुल 741 लोगों को विभिन्न अस्पतालों से छुट्टी मिलने के बाद ठीक होने वालों की संख्या 8,70,640 तक पहुंच गई, जबकि 6,491 अन्य लोगों ने होम आइसोलेशन को पूरा किया। राज्य में सक्रिय मामलों की संख्या 65,774 है।
गोवा: गोवा सरकार ने 31 मई तक कोविड कर्फ्यू बढ़ा दिया है। कर्फ्यू अवधि के दौरान रेस्तरां रसोई सुबह 7 से शाम 7 बजे के बीच काम कर सकते हैं। गोवा के कोरोना वायरस केसलोड 1,621 तक बढ़ गए और रविवार को 1,46,460 तक पहुंच गए। दिन के दौरान संक्रमण के कारण 42 और मरीजों की मौत हो गई जिससे राज्य में कोरोना से मरने वालों की संख्या बढ़कर 2,383 हो गई। रविवार को 2,545 मरीजों को छुट्टी देने के साथ गोवा में ठीक होने वालों की संख्या बढ़कर 1,26,800 हो गई। गोवा में अब 17,277 सक्रिय मामले हैं।